  Наталья Тетерина Батыръёс сярысь уйпал удмуртъёслэн легендаоссыя «Утэмкар» мультфильм кылдытӥзы Глазкарысь ёрос лыдӟетъюртын ужасьёс но Адам гуртысь пиналъёс. Со сярысь ивортодэтъя «Удмуртия» агентстволы лыдӟиськонниысь ӧнерчи Александра Ворончихина вераз. Солэн кылъёсызъя, мультфильм кылдытонэ 3-9 классъёсын дышетскись 15 пала пиналъёс пыриськизы. Соос пластилинлэсь батыръёс но декорациос лэсьтӥзы, кужымзэс монтажын эскеризы, сценарий, туспкутон но анимация бордын ужазы. Со сяна, мультфильмысь батыръёс пиналъёслэн куараосынызы верасько. Пиналъёс ваньзэ лэсьтӥзы: туспуктӥзы но, анимация кылдытонэ но пыриськизы, лэсьтӥзы фон, батыръёсты. Озьыен, туж шаплы пыриськизы Александра Ворончихина, Глаз ёрос лыдётъюртысь ӧнерчиӦнерчи верамъя, мультфильмез малпанысен йылаз-пумаз вуттытозь ӝыны ар пала кулэ луиз. «Утэмкарлэн» кузьдалаез 1 но ӝыны минут. Мультфильмен тодматон Адамысь лыдӟетъюртын 21-тӥ куарусёнэ ортчоз. Собере ужез вотэсэ интыялозы. Александра Ворончихина пусйиз, мультфильм кылдытонъя ужез ёрос лыдӟетъюртын азьланьтыны чаклало. Тегъёс: Лулчеберет Туризм Удмуртия Глазкар пиналъёс  